# Tjekliste før indkøb af større maskiner

Større maskiner købes normalt efter grundig overvejelse. Det er en god idé at bruge denne tjekliste i god tid, når I planlægger at anskaffe større maskiner.

Formålet er, at I vælger den maskine, der støjer mindst, samtidig med at den lever op til jeres øvrige krav. En effektiv forebyggelse af støj kan spare jer for store omkostninger senere hen.

|  |  |  |
| --- | --- | --- |
| Maskine: | Udfyldt af: | Dato: |
|  |  |  |

**Før I går til leverandører:**

**NEJ**

**JA**

**Kan arbejdsprocessen udføres på andre måder, der støjer mindre?**

For eksempel:

Støjende udstansning af huller med ekscenterpresse kan erstattes med laserskæring.

**1**

**Vil I have støjen ned under 80 dB(A)?**

Det kan være nødvendigt at få undersøgt, hvor meget støj, der er i forvejen.

Husk også at undersøge støjbelastningen for dem, der skal vedligeholde maskinen.

**2**

**Ved I, hvor meget støj, der bliver i det lokale, hvor maskinen skal stå?**

Husk, at der også kan være støj fra andre maskiner. Det er den samlede støj, der har betydning for alle, der arbejder i lokalet.

**3**

**Er lokalets akustik i orden?**

Vægge og lofter kan forsynes med lydabsorberende materialer, der dæmper støjen. Se tjekliste for ”Indretning og byggeri”

**4**

**Skal maskinen placeres i sit eget lokale?**

Eller skal der være en afskærmning omkring den? Formålet er, at støjen ikke generer andre medarbejdere.

**5**

**Har I dæmpet støj fra tilknyttede anlæg?**

For eksempel:

Ved transport af emner til og fra maskinen eller fra hydraulikanlæg, udsugning, trykluft osv.

**6**

**Har arbejdsmiljøorganisationen (medarbejderne) taget beslutning om udskiftning af maskinen?**

**7**

**Har I tidligere taget beslutninger om, hvordan I vil begrænse støj ved indkøb?**

**8**

**Oplysninger fra leverandører:**

**NEJ**

**JA**

**Har leverandørerne forskellige maskiner?**

Der er måske udviklet nye løsninger eller metoder, som er bedre end dem, I plejer at vælge. Spørg eventuelt flere leverandører.

**9**

Tjekliste før indkøb af større maskiner

**Oplysninger fra leverandører:**

**NEJ**

**JA**

**Er der oplysninger om støj?**

Maskinen skal være CE-mærket, og der skal være oplysninger om støj. Det er et krav i henhold til EU’s maskindirektiv.

**10**

**Er der oplysninger om, hvordan støjen er målt?**

Svarer det til jeres brug af maskinen (driftsforhold og placering)? Leverandøren skal enten kunne henvise til en bestemt målemetode (en standard), eller også skal leverandøren oplyse de detaljerede målebetingelser.

**11**

**Kan der leveres en støjdæmpet model?**

Hvor meget dæmpes støjen?

**12**

**Er der oplysninger om vibrationer?**

I givet fald bør leverandøren oplyse, hvor kraftige de vil være – og I bør undersøge om det er et problem for operatøren. Kraftige vibrationer kan også give anledning til gener i nabolokaler, hvor vibrationerne evt. også kan høres som støj. Det kan være nødvendigt at sørge for vibrationsisolering af maskinen eller dens fundament.

**13**

**Giver leverandøren garanti på overholdelse af støjkrav?**

I skal være opmærksomme på, om garantien gælder i det lokale, hvor I placerer den nye maskine.

Husk at få aftalt, hvordan støjen skal måles, når garantien skal afprøves. Hvad sker der, hvis garantien ikke overholdes?

**14**

**Valg af maskine:**

**NEJ**

**JA**

**Ved I, om maskinen giver anledning til særligt generende støj?** Det kan for eksempel være hyletoner, skrigelyde eller impulser. Har I hørt maskinen køre under normal drift?

**15**

**Lever den støjsvage maskine op til andre krav?**

For eksempel:

Ergonomi, støv i luften, ydeevne eller effektivitet.

**16**

**Har I behandlet den nye maskine i jeres arbejdspladsvurdering (APV)?**

APV’en indeholder måske nogle oplysninger, som I skal tage hensyn til.

**17**

Vil I nu vælge en anden maskine eller andre metoder?

**18**

|  |  |
| --- | --- |
| Navn på den nye maskine: | Leverandørens navn: |
|  |  |